Case ID: 1090713
Sentence 0: Azərbaycan Respublikasının Ədliyyə Nazirliyinin Penitensiar Xidmətinin 12 saylı Cəzaçəkmə Müəssisəsində cəza çəkən Məhkum ərizə ilə Bakı şəhəri Qaradağ Rayon Məhkəməsinə müraciət edərək, onun barəsində «Azərbaycan Respublikası Cinayət Məcəlləsində dəyişikliklər edilməsi haqqında» Azərbaycan Respublikasının 20 oktyabr 2017-ci il tarixli Qanununun müddəalarının tətbiq olunması barədə qərar çıxarılmasını xahiş etmişdir.Bakı şəhəri Qaradağ Rayon Məhkəməsinin 7(002)-835/2019 saylı, 28 avqust 2019-cu il tarixli qərarı ilə (sədrlik edən hakim Teymur Qurbanov) Məhkum ərizəsi təmin olunmuş və onun barəsində Azərbaycan Respublikasının «Azərbaycan Respublikası Cinayət Məcəlləsinə dəyişikliklər edilməsi haqqında» 20 oktyabr 2017ci il tarixli Qanununun müddəaları tətbiq olunmaqla, məhkum olunduğu Bakı Ağır Cinayətlər Məhkəməsinin l(101)-558/2012 saylı, 03 iyul 2012-ci il tarixli hökmündən onun təqsirli bilindiyi Azərbaycan Respublikasının Cinayət Məcəlləsinin 234.4.2-ci maddəsinə dair müddəalar xaric edilmiş və məhkəmənin hökmü qalan hissədə dəyişdirilmədən saxlanılmışdır.